Katedralskolan i Åbo on Turussa toimiva ruotsinkielinen lukio, joka on perustettu vuonna 1276 ja se on Suomen vanhin yhtäjaksoisesti toiminut koulu. Nykyään toimiva koulu syntyi vuonna 1971 kun yhdistettiin Svenska klassiska lyceum ja Åbo svenska flicklyceum. Neljä vuotta myöhemmin kouluun yhdistettiin vielä Svenska Samlyceum. Sen jälkeen Turussa on toiminut vain yksi ruotsinkielinen lukio. Koulussa on noin 260 oppilasta ja 24 opettajaa. Koulurakennus on rakennettu Turun palon jälkeen. Koulu jatkaa jo keskiajalla perustetun Turun katedraalikoulun perinteitä.